فاليري جيسكار ديستان فاليري جيسكار ديستان و الست بتاعته كمان هيجيب الديب من ديله و يشبع كل جعان يا سلاملم يا جدعان ع الناس الجنتلمان د احنا هنتمنجه واصل و هتبقى العيشه جنان التليفزيون هيلون و الجمعيات تتكون و العربيات هتمون بدل البنزين بارفان وهتحصل نهضه عظيمه و هتبقى علينا القيمه في المرسح او في السينما او ف جنينة الحيوان و هتبقى الاشيا زلابيه و لا حوجه لسوريا و ليبيا و هنعمل وحده أرابيا مع لندن و الفاتيكان و الفقرا هياكلو بطاطا و هيمشو بكل ألاطه وبدال ما يسمو شلاطه هيسمو عيالهم جان و دا بفضل صديكي ديستان الرومانتيكي و لا حدش فيكو شريكي في المسكن والسكان